Diari Oficial de la Generalitat Valenciana


Sumari del DOGV 7711, del 03-02-2016 (2016/234)

Notificació de la sentència dictada en el procediment de mesures en relació amb els fills número 586/2015.
----------------------------------------------------------------------------------------------------------

### Dades del document

Número de DOGV
:   7711

Data del DOGV
:   03-02-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/234


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de mesures en relació amb els fills número 586/2015. [2016/234]  
Procediment: família, guarda, custòdia i aliments de fill menor no matrimonial no consensuat 000586/2015M.  
Lletrat de l'Administració de Justícia: Francisco Javier García Navarro.  
Part demandant: Ana García Ruiz.  
Part demandada: Juan Luis Ruiz de la Fuente.  
Sobre: família, guarda, custòdia i aliments de fill menor no matrimonial no consensuat.  
Dispositiva  
Estime la demanda interposada pel procurador dels tribunals Juan Bautista Castaño López, que actua en nom i representació d'Ana García Ruiz, contra Juan Luis Ruiz de la Fuente, declarat en situació legal de rebel·lia processal, i dispose les mesures definitives següents sobre la filla menor en comú, E. R. G.:  
1. L'exercici de la pàtria potestat sobre la menor, E. R. G., serà exclusiu de la mare, Ana García Ruiz.  
L'exercici exclusiu de la pàtria potestat implica l'adopció per la mare de totes aquelles decisions rellevants que afecten la seua filla, especialment en l'àmbit educatiu, sanitari, religiós i social.  
Per això, decidirà de forma exclusiva sobre l'elecció o canvi de centre o model educatiu o activitats extraescolars a realitzar; l'autorització de qualsevol intervenció quirúrgica, tractament mèdic no banal o tractament psicològic, tant si entranya alguna despesa com si està cobert pel sistema públic de sanitat o per alguna assegurança privada, sempre que no siga suficient el mer consentiment de la menor; la realització o no d'un acte religiós o social rellevant, així com la manera de dur-lo a terme, sense que respecte d'això tinga prioritat el progenitor amb qui es trobara la menor en el moment de ser realitzat; el canvi de domicili; i l'autorització per a l'eixida del territori nacional.  
  
2. S'atorga a Ana García Ruiz el règim de guarda i custòdia de la seua filla menor.  
3. Es fixa a favor del pare, Juan Luis Ruiz de la Fuente, el següent règim de visites:  
Un cap de setmana al mes des del divendres a les 20.00 hores fins al diumenge a les 20.00 hores; haurà d'avisar el pare a la mare amb una antelació mínima de tres dies de la seua visita i la menor podrà mantindre contacte telefònic o telemàtic amb el pare sempre que ho desitge, però que no interrompa horaris de col·legi o de son.  
Quant al període de vacances de Nadal, es gaudirà íntegrament el període cada any amb un dels progenitors, com s'ha fet fins ara; en cas de discussió, el període de gaudi en els anys imparells correspondrà a la mare i en els anys parells al pare de la xiqueta, E.  
  
Quant al període de vacances d'estiu, el pare se la'n portarà 10 dies, a elecció del període pel pare, i el pare haurà d'avisar la mare amb una antelació mínima de 15 dies de quan gaudirà d'aquest període.  
  
El pare progenitor haurà d'entregar i recollir la menor, E., en el domicili matern.  
4. Juan Luis Ruiz de la Fuente haurà de satisfer, i amb caràcter mensual (dotze mensualitats anuals), en concepte de pensió d'aliments per a la seua filla, E., la quantitat de 300 euros, que haurà d'ingressar per anticipat i dins dels cinc primers dies de cada mes en el compte que designe la mare,  
L'import anterior haurà d'actualitzar-se anualment d'acord amb les variacions que experimente l'índex de preus al consum que publica l'Institut Nacional d'Estadística o organisme que el substituïsca en un futur, aquesta actualització es produirà de manera automàtica, sense necessitat de requeriment previ, i es considerarà, com a data inicial per a l'actualització, el mes i l'any en què es fixa, i, com a data final, el mateix mes de l'any en què s'actualitza, i permet aquest càlcul l'opció ?Vol actualitzar una renda?- de la pàgina web de l'Institut Nacional d'Estadística.  
L'impagament de l'anterior pensió podrà ser constitutiu d'un delicte d'abandonament de família, previst en l'article 227 del Codi Penal i castigat amb pena de presó o multa.  
A més, ambdós progenitors hauran de satisfer la meitat de les despeses extraordinàries del seu fill detallades en el fonament de dret seté, que es considera ací íntegrament per reproduït, i serà pressupost previ per a la reclamació per un progenitor a l'altre de la meitat que li correspon, que, prèviament a la realització de l'activitat/acte que implica la despesa, excepte supòsits d'urgència, haja demanat el seu consentiment, en qualsevol forma que permeta acreditar-ho documentalment, amb informació a aquest del cost que implica.  
Així, el consentiment exprés o tàcit (per falta d'oposició expressa en el termini de cinc dies o obstaculització acreditada a la recepció de la comunicació) del progenitor consultat permetrà la realització de l'activitat/acte consultat i la reclamació a l'altre progenitor de la meitat del seu cost pel progenitor que haja abonat íntegrament aquest, llevat que aquell haja manifestat el seu consentiment a la realització de l'acte/activitat, però sense assumpció del seu cost, i en aquest cas podrà realitzar-se l'activitat/acte, però sense possibilitat de reclamació directa de la meitat del seu cost.  
En cas d'oposició expressa del progenitor consultat a la realització de l'activitat/acte, la realització d'aquest requerirà autorització judicial, la qual podrà obtindre's, si és el cas, a través del corresponent expedient de jurisdicció voluntària, per desacord en l'exercici conjunt de la pàtria potestat, en què s'atorgarà la facultat de decidir a un dels progenitors (art. 156 CC).  
En cas d'oposició del progenitor consultat a l'assumpció de la meitat del cost de l'activitat/acte, la seua reclamació judicial requerirà el reconeixement de la despesa extraordinària, el qual podrà obtindre's, si és el cas, a través del corresponent procediment de reconeixement de l'article 776.3 de la Llei d'Enjudiciament Civil.  
Tot això sense fer expressa imposició a cap de les parts quant a les costes causades en aquesta instància.  
Notifiqueu a les parts aquesta resolució, amb indicació que, en contra, s'hi pot interposar un recurs d'apel·lació que haurà de preparar-se mitjançant un escrit presentat davant d'aquest jutjat en el termini dels 20 dies següents a la notificació, en què s'indicaran els pronunciaments d'aquesta resolució que s'impugnen, tot això per a davant de l'Audiència Provincial d'Alacant (Secció Novena amb seu a Elx).  
Una vegada siga ferma aquesta resolució, lliureu el corresponent exhort al Registre Civil de Dos Hermanas (Sevilla) perquè l'anoten al marge de l'exercici exclusiu de la pàtria potestat per la mare, en la inscripció de naixement de la menor, E. R. G., al tom 199, pàgina 057, secció primera, i acompanyeu un testimoniatge d'aquesta sentència.  
Porteu-ne l'original al llibre de les de la seua classe i presenteu un testimoniatge per a incorporar-lo a les actuacions.  
Així ho ordena, mana i firma Raquel Catalá Veses, jutgessa titular d'adscripció territorial amb destinació al Jutjat de Primera Instància número 6 d'Elx i partit. En done fe.  
Publicació. La resolució anterior ha sigut firmada, llegida i publicada per la jutgessa que la subscriu, mentre celebrava audiència pública el dia de la seua data. En done fe.»  
  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat publicar aquest edicte en el Diari Oficial de la Comunitat Valenciana, per a portar a efecte la diligència de notificació.  
Diligència. L'estenc jo, el secretari judicial, per a fer constar que aquest edicte ha quedat fixat en el dia d'avui al tauler d'anuncis. En done fe.  
  
Elx, 15 de gener de 2016.- El lletrat de l'Administració de Justícia: Francisco Javier García Navarro.